Proiect de doctorat
				
Prezentarea temei, obiectivele cercetării
Încă de la descoperirea ei la mijlocul secolului trecut, teoria jocului a fost aplicată cu un succes remarcabil în economie, dar și în alte domenii de cercetare precum științele politice și naturale, sociologia sau psihologia, oferind explicații relevante pentru felul în care alegem, inconștient sau nu, să aplicăm anumite strategii în viața cotidiană. În consecință, tindem să asociem mai puțin spre deloc calculul matematic al alegerii raționale și al gândirii strategice cu artele, acestea fiind, în mod tradițional, domenii ce aparțin prin excelență iraționalului, imaginației și afectului. Cercetarea de față vine și ca o prelungire oarecum firească a celei întreprinse în cadrul lucrării de disertație în care am aplicat diverse concepte matematice unor opere literare, însă, spre deosebire de aceea, poate mai abstractă și mai apropiată de ludic decât de un câmp al mișcărilor strategice făcute conform unor anumite reguli și având diverse câștiguri, aceasta își fixează obiectivul de investigație asupra „concretului” lumii ficționale și a contextului acestuia – pe scurt, se va axa în mod principal asupra „empiricului ficțional”, lăsând, cu excepția alegerii ineluctabil subiective a inventarului de lucru, mai puțin loc interpretării personale.
Așadar, cercetarea noastră va căuta să articuleze teoria jocului studiului literaturii la toate nivelurile ei, reprezentând-o sub forma unor jocuri – înțelese ca scenarii structurate sub diferite condiții și clasificate conform anumitor criterii – în care acționează jucători raționali ale căror alegeri au câștiguri variate. În cele ce urmează, vom edifica mai întâi cititorul în privința teoriei jocului, introducând câteva concepte-cheie pe care le vom utiliza în calitate de grilă interpretativă intradiegetică (personaje). În continuare, vom analiza operele literare prin prisma contextului sociologic în care acestea se integrează, urmărind, în consecință, aplicarea teoriei jocului diferitelor strategii ale instanțelor extradiegetice (autor, narator, cititor). Concentrându-ne atenția asupra diferitelor principale curente literare acoperind perioada istorică începând cu secolul 19 și până în prezent – romantismul, simbolismul, modernismul și postmodernismul – cercetarea se va axa asupra surprinderii modalității prin care narațiunea se cristalizează ca o serie de strategii implicând diverși actori raționali căutând să-și maximizeze câștigurile. Vom aplica, așadar, instrumentarul teoriei jocului atât universurilor ficționale pe care aceste opere le creează, cât și asupra alonjelor contextuale ale acestora, evidențiind felul în care pe de-o parte interacțiunea dintre personaje și pe cealaltă parte elemente ale sociologiei literaturii se pot formula sub forma unor jocuri strategice modelate matematic. 
	
Cadrul teoretic și metodele de cercetare
Pentru început, vom clarifica termenii cu care urmează să operăm. Un joc cu n jucători este o „succesiune de decizii şi evenimente aleatoare, simultane sau nu, care respectă o anumită structură a câștigului, dată de anumite reguli de funcționare (regulile jocului).”[footnoteRef:1] Calitatea de a fi rațional presupune faptul că decidentul alege cea mai bună opțiune dintre toate cele posibile bazându-se pe propriile preferințe, dar ținând cont și de deciziile celorlalți jucători. Ținem să subliniem că raționalitatea participanților nu se opune intervenției afectului în luarea deciziilor, această calitate presupunând mai degrabă ideea că oricărei alegeri îi este subiacentă o anumită doză de egocentrism în măsură să maximizeze propriul câștig. Mai departe,  numim strategie a unui jucător acea acțiune realizabilă pentru care jucătorul poate opta în cadrul jocului, mulțimea strategiilor unui joc fiind alcătuită din strategiile tuturor jucătorilor (hazardul, în cazul în care este luat în calcul, va fi și el un jucător). Câștigul se calculează ca rezultatul combinării strategiilor tuturor jucătorilor – mai precis, ca o funcție alcătuită din funcțiile de câștig ale fiecărui jucător. De exemplu, dacă un jucător are de ales între trei destinații de vacanță – Paris, Maldive și Copenhaga – dintre care preferă Maldive, celelalte două fiindu-i indiferente. În consecință, preferința ei va fi reprezentată de orice funcție care va asocia un număr mai mare variabilei Maldive, celelalte două având aceeași valoare. Notând funcția cu u, acest lucru poate fi reprezentat ca: [1:  https://www.asecib.ase.ro/Roman/esp/capitolul1.pdf] 


(unde 1 și -2 au fost alese aleator). O strategie este optimală dacă va maximiza câștigul unui jucător, indiferent de strategiile pe care le aleg ceilalți jucători. 
	Acum, vom încerca o clasificare a jocurilor în raport cu diferite criterii. Așadar, în funcție de modalitatea în care jucătorii comunică între ei, avem jocuri cooperative (jucătorii comunică liber între ei înainte de luarea deciziilor şi pot face promisiuni pe care le respectă înainte de alegerea strategiilor) și jocuri necooperative (jucătorii nu comunică între ei). În raport cu desfășurarea în timp a jocurilor, vom obține jocuri statice (deciziile jucătorilor se iau simultan, după care jocul ia sfârșit) și jocuri dinamice (deciziile jucătorilor evoluează în timp, sunt secvențiale). Sub incidența naturii informației, vom avea jocuri în informație completă (acel joc în care toţi jucători cunosc numărul celorlalţi jucători, strategiile fiecăruia, funcţiile de câştig ale fiecăruia şi regulile jocului) sau jocuri în informație incompletă (cel puţin unul dintre jucători nu cunoaşte una sau mai multe funcţii de câştig ale celorlalţi jucători, restul elementelor – numărul celorlalţi jucători, strategiile fiecăruia şi regulile jocului – fiindu-i cunoscute). Mai departe, în raport cu structura câștigurilor, obținem jocuri cu sumă nulă (suma câștigurilor este zero) sau jocuri cu sumă nenulă (jocul în care suma câștigurilor este diferita de zero). Tot în cadrul acestei clasific
	În continuare, vom defini echilibrul Nash, numit astfel după creatorul său, John Nash. In nuce, o mulțime de strategii este un echilibru Nash dacă niciun jucător nu-și poate îmbunătăți câștigul schimbându-și unilateral strategia. Mai explicit: un profil de strategii a* cu proprietatea că niciun jucător i nu poate să-și îmbunătățească câștigul dacă alege o strategie diferită de ai*, dat fiind faptul că orice alt jucător j își menține strategia aj*[footnoteRef:2]. Să considerăm exemplul clasic al celor doi prizonieri[footnoteRef:3]. Doi suspecți sunt arestați, fiind învinuiți de comiterea unei crime. Ei sunt anchetați în camere separate și le sunt prezentate două variante: fie să nege că ar fi comis crima, fie să-l acuze pe celălalt prizonier. Dacă suspecții se acuză reciproc, atunci ei vor primi ca pedeapsă câte trei ani de închisoare. Dacă ambii neagă, atunci pedeapsa va fi un an de închisoare pentru fiecare, însă, dacă unul neagă, iar celălalt acuză, atunci cel care acuză va fi eliberat, iar cel care neagă va fi pedepsit cu patru ani de închisoare. Traducând acest lucru în cadrul paradigmei noastre, vom obține: [2:  Martin J. Osborne, An Introduction to Game Theory, Oxford University Press, New Delhi, 2004, p. 22.]  [3:  Scenariul adaptat din Ibidem, p. 15.] 

· Jucători: cei doi suspecți
· Strategii: mulțimea strategiilor este 
· Preferințe: profilul strategic al Suspectului 1, de la cel mai favorabil la cel mai nefavorabil, este: (A, N) (acuză și crede că Suspectul 2 va tăcea, deci este eliberat), (N, N) (primește un an de închisoare), (A, A) (primește trei ani de închisoare), (N, A) (primește patru ani de închisoare). Ordinea pentru cel de-al doilea Suspect este (N, A), (N, N), (A, A), (A, N).
Vom alege funcțiile câștig , astfel încât pentru Suspectul 1 vom avea:  Analog pentru Suspectul 2: . Ilustrând aceste date printr-un tabel:
Suspect 2
Neagă        Acuză                Neagă
Suspect 1 
                Acuză

	2, 2
	0, 3

	3, 0
	1, 1



Conform echilibrului Nash, cel mai bun scenariu ar fi cel în care ambii suspecți decid să se acuze reciproc, întrucât, dacă Suspectul 1 crede că 2 va nega, 1 își va putea reduce sentința acuzându-l pe 2, fiind, în consecință, eliberat în loc să execute un an pedeapsă. Dacă Suspectul 1 este de părere că Suspectul 2 îl va trăda, lui 1 tot i-ar fi mai convenabil să acuze la rândul său, executând doi ani în loc de trei. Așadar, singura concluzie stabilă, în care niciunul dintre jucători nu are vreun motiv să-și schimbe decizia, este ca ambii să se acuze unul pe celălalt, rezultând în fiecare având de executat doi ani pedeapsă. 
Prezentarea succintă a conținutului fiecărui capitol
	Primele două capitole ale lucrării se vor concentra asupra corpusului teoretic, a delimitării instrumentelor de cercetare matematice și a posibilităților generale de refracție în câmpul literar.  Următoarele capitole vor privi aplicarea propriu-zisă a teoriei jocului, fiecare fiind dedicat unui anumit curent literar având câte două proze-eșantion, una din literatura universală și una din cea română, asupra cărora vom aplica inventarul teoretic anterior trasat. Cum demersul primelor capitole a fost schițat anterior, în continuare ne vom axa asupra răsfrângerii lor în cele ulterioare. In nuce, toate vor cuprinde analiza nivelului intratextual din punctul de vedere al unor jocuri strategice, de la modalitatea prin care se construiește narațiunea la relația dintre personaje, înțeleasă în contextul diverselor jocuri strategice mai sus delimitate. În afara particularităților de construcție ale fiecărei lumi ficționale, cercetarea noastră propune împletirea teoriei jocurilor în parte cu cadrul sociologic de desfășurare al fiecărui câmp literar în parte, prezentând felul cum trăsăturile caracteristice fiecărui curent se reflectă în procesele de producție, distribuție și receptare, definite și ele prin aceeași paradigmă teoretică preluată din matematică. Fiecare capitol va fi dedicat unui curent anume, analiza sociologică a acestuia fiind urmată de cea naratologică a operelor în sine. 
Evidențierea originalității demersului de cercetare
	Originalitatea demersului nostru ține de încercarea de a analiza prin grila teoriei jocului universul ficțional, intratextual, al operelor, cât și contextul generat de acestea aplicând un filtru sociologic. Teoria jocului, așadar, propune înțelegerea comunicării ficționale ca mulțimi de strategii aplicate într-un context specific de către diverși jucători raționali, fie ei reali sau imaginari, în scopul de a-și spori potențialul câștig, în speță, contemplarea estetică pentru cititor sau redarea artistică a realității pentru autor la nivel intratextual, sau sporirea producției și a diseminării acesteia la nivel contextual. Mai mult, unicitatea proiectului nostru se cristalizează și prin integrarea literaturii române în acest demers analitic, crezând de cuviință că o astfel de abordare s-ar dovedi de o prospețime aparte, împletind naratologia și sociologia literaturii cu matematica teoriei jocului, și de ce nu, un prim pas către astfel de cercetării viitoare. În aceeași direcție, credem că un alt fir original îl reprezintă și aducerea la un numitor comun al studiului narațiunilor și al contextului creat de acestea prin intermediul aplicării unei grile matematice, cadru care va fi construit într-un mod accesibil, fără a necesita cunoștințe matematice avansate. 
Corpusul de lucru
	Alegerea corpusului de lucru a fost concepută în vederea evidențierii fiecărui curent prin opere relativ reprezentative pentru acestea, luând în considerare relevanța lor în contextul unei posibile hermeneutici realizate din perspectiva teoriei jocurilor. Așadar, pentru romantism am ales din literatura universală romanul lui Jane Austen, Mândrie și prejudecată, datorită potențialului de a interpreta procesul curtării ca strategie din punct de vedere matematic, și din literatura română, nuvela Alexandru Lăpușneanul în virtutea capacității de a înțelege relațiile dintre personaje ca mișcări strategice făcute de jucători raționali ce caută să-și multiplice câștigul, asemănând, de pildă, relația dintre domnitor și boieri prin prisma dilemei prizonierilor. Simbolismul va fi reprezentat de Petersburgul lui Belîi și de Craii de Curtea-Veche a lui Mateiu Caragiale care, în ciuda factorului acțiune jucând un rol relativ nesemnificativ, pot fi percepute prin intermediul conflictului interior al personajelor, strategiile fiind aici jucate de diversele ipostaze pe care acestea le ființează. Am considerat Zgomotul și furia faulknerian, respectiv Patul lui Procust camilpetrescian în analiza modernismului literar din perspectivă matematică pentru a evidenția tensiunile născânde între cititor pe de-o parte și autorii și naratorii pe cealaltă parte, dar și din aceleași motive pentru care am ales operele anterioare. În final, am optat pentru Foc palid al lui Vladimir Nabokov și Solenoid de Mircea Cărtărescu întrucât aici mai bine decât oriunde altundeva este mai pregnantă formularea posibilelor semnificații ale operelor prin mulțimea strategiilor aplicate de diferite instanțe narative, în mod special în vederea elementului ludic imuabil oricărei tratări a postmodernismului literar. De pildă, Foc palid poate fi citită în cheia unui joc strategic între cititori și Kinbote, cel din urmă prezentându-i celui dintâi o narațiune identitară labirintică a cărei veridicitate trebuie s-o probeze.  Din perspectivă sociologică, prozele vor reprezenta pivoți în jurul cărora se va închega demersul analitic, căutând să aplicăm teoria jocului încercării de a înțelege mijloacele de producție, diseminare și receptare ale operelor în discuție.

